Tausūgi

Tausūgi (pašnosaukums: Tau Sūg, ) ir viena no austronēziešu tautām Filipīnās un Malaizijā. Pēc konfesionālās piederības lielākā daļa tausūgu ir musulmaņi sunnīti, un Filipīnās tiek pieskaitīti moro tautām. Tausūgu kopskaits ir ap 2,3 miljoniem, no kuriem Filipīnās dzīvo 1,8 miljoni (galvenokārt Sulu arhipelāga salās), bet 0,5 miljoni Malaizijā Kalimantānas ziemeļu piekrastē.Philippine Statistics Authority. Ethnicity Statistical tables Runā tausūgu valodā, bet oficiālā saziņā izmanto angļu un filipīniešu valodas Filipīnās un malajiešu valodu Malaizijā. Tausūgu etnonīms tau sūg nozīmē ‘[jūras] straumju cilvēki’, pie kam Sūg ir arī Sulu arhipelāga vietējais nosaukums.Ethnic Groups of the Philippines. Tausug

Tiek uzskatīts, ka tausūgi ieceļojuši Sulu arhipelāgā 11.—13. gadsimtā no Mindanao ziemeļaustrumiem, kas izskaidro tausūgu valodas radniecību ar visaju valodām. 14. gadsimtā tausūgi pieņēma islāmu un nodibināja Sulu sultanātu, kas pastāvēja līdz 19. gadsimta beigām un pārvaldīja arī Kalimantānas ziemeļdaļu.

 Atsauces 

 Ārējās saites 

Kategorija:Filipīnu tautas
Kategorija:Moro
Kategorija:Sulu arhipelāgs